धर्म सन्तानलाई नेपालसँग जोड्दै दूतावास
स्पेनस्थित नेपाली दूतावासले त्यहाँ पुगेका धर्म सन्तानहरुलाई नेपालसँग जोडेको छ । म्याड्रिडमा रहेको नेपाली दूतावासले ‘नेपाल–इस्पाः कनेक्टिङ कल्चर एन्ड हार्ट्स’ अर्थात् ‘नेपाल–स्पेनः संस्कृति र हृदयलाई जोड्दै’ कार्यक्रम गरेर नेपालबाट धर्मपुत्र वा धर्मपुत्री बनाएर स्पेन पुर्‍याइएकालाई नेपालसँग जोड्ने काम गरेको हो ।
काठमाडौँ — स्पेनस्थित नेपाली दूतावासले त्यहाँ पुगेका धर्म सन्तानहरुलाई नेपालसँग जोडेको छ । म्याड्रिडमा रहेको नेपाली दूतावासले ‘नेपाल–इस्पाः कनेक्टिङ कल्चर एन्ड हार्ट्स’ अर्थात् ‘नेपाल–स्पेनः संस्कृति र हृदयलाई जोड्दै’ कार्यक्रम गरेर नेपालबाट धर्मपुत्र वा धर्मपुत्री बनाएर स्पेन पुर्‍याइएकालाई नेपालसँग जोड्ने काम गरेको हो ।स्पेनमा बसोबास गर्ने नेपालबाट गएका दुई दर्जनभन्दा बढी धर्म सन्तानहरु आफ्नो सांस्कृतिकसँग जोड्न र नेपालसँगको भावनात्मक सम्बन्धलाई बलियो बनाउँदै एक साथ ल्याउनको दूतावास कार्यक्रम गरेको जनाएको छ । कार्यक्रम फागुन २७ मा भएको थियो ।उक्त कार्यक्रमको सुरुवात उपस्थित सबै धर्म सन्तानलाई नेपाली शैलीमा खाँदा लगाएर स्वागत गरिएको थियो । त्यसपछि स्पेनका लागि नेपाली राजदूत शर्मिला पराजुली ढकालले सहभागी सबैप्रति आभार प्रकट गरिन् । उनले सांस्कृतिक आदान–प्रदानको महत्त्व तथा स्पेन र नेपालका लागि काम गर्ने सहभागीहरूको दृढतामा जोड दिइन् ।राजदूत पराजुलीले धर्म सन्तानहरुलाई स्पेनी परिवारले स्वतन्त्र र सक्षम व्यक्ति बनाउन खेलेको भूमिलाई लिएर मा कृतज्ञता व्यक्ति गरिन् । ‘यस घटनाले उनीहरु (स्पेनी परिवार) को नेपाल र जनतासँगको सम्बन्धलाई बलियो बनाएको छ,’ उनले भनिन् । उक्त कार्यक्रममा राजदूत पराजुलीले नेपाल–इस्पा समूहलाई मान्यता दिने र आगामी दिनहरूमा विभिन्न गतिविधिहरू सञ्चालन गर्न सहयोग गर्ने बताइन् । साथै, उनले सातामा एक पटक अनलाइन नेपाली भाषा कक्षा सञ्चालन गर्ने पनि जानकारी दिइन् । उनले व्यापार, लगानी, संस्कृति, खेलकुद, प्रविधि र सामाजिक कार्य जस्ता क्षेत्रमा काम गर्न १० सदस्यीय नेपाल–इस्पा समिति गठन गर्ने घोषणा गरिन् ।कार्यक्रममा सहभागी धर्म सन्तानहरुले नेपालबारे आ–आफ्ना भावना, नेपाली संस्कृति र परम्परासँगको सम्बन्ध कायम राख्नका चुनौती र फाइदाका बारेमा बताएका थिए । सहभागीहरुले नेपाली गीत गाएर नाच्ने र पहिलो पटक नेपालमा प्रसिद्ध रहेका खानाहरू मोमो, सेलरोटी, दाल भात लगायत खाएर रमाइलो गरेका थिए ।दूतावासले नेपालबाट हातले बुनेका सामग्रीहरुलाई मायाको चिनोको रुपमा सहभागीहरूलाई प्रदान गर्दै धन्यवाद दिएको थियो । 